OzLabs/hebrew-wiki-articles huggingface dataset:
ספרוציטוזיס

[[משטח דם המציג תאים ספרוציטיים ממטופל עם ספרוציטוזיס תורשתי]]
סְפֵרוֹצִיטוֹזִיס (spherocytosis) הוא הפרעה צורנית בתאי הדם האדומים, שבה התאים הם בעלי צורת כדור, או ספרה, ולא בעלי צורת דסקה קעורה כפולה. ברוב המקרים הפרעה זו מופיעה במחלה התורשתית ספרוציטוזיס תורשתי, אך היא גם יכולה להופיע גם באנמיה המוליטית אוטואימונית. בשל צורתם החריגה של התאים, הטחול מזהה את התאים כפגומים, אף על פי שתפקודם תקין, ועל כן הוא מפרק אותם ומביא לאנמיה המוליטית.

הצורה התורשתית של ספרוציטוזיס נובעת מפגם מבני בשלד התא כתוצאה ממוטציה בגן המקודד לחלבון מבני של השלד. עם חלבונים אלה נמנים ספקטרין ואנקירין. הפגיעה בשלד התאי גורם לתאים להתכווץ לצורה בעלת מתח הפנים הנמוך ביותר. אף ששטח הפנים של הספרוציטים, שדרכו משוחלפים חמצן ופחמן דו-חמצני, קטן, תאים אלה מצליחים לעמוד בדרישות הגוף לחמצן. יחד עם זאת, צורתם הכדורית הופכת אותם פגיעה יותר לנזק חיצוני ולתמותה מהירה. ספרוציטוזיס הנובע מאנמיה המוליטית אוטואימונית נבדל מהתורשתי בכך שתוצאת מבחן קומבס ישיר תהיה אצלו חיובית.

בדיקות של המוגלובין מסוכרר אינן אמינות בספרוציטוזיס, והבדיקה המהימנה ביותר לתיעוד מצב הסוכר בדם היא באמצעות פרוקטוזמין, שמעיד על רמת הסוכר בשלושת השבועות טרם הבדיקה.

== התמודדות עם ספרוציטוזיס ==
יילודים הסובלים מספרוציטוזיס תורשתי יסבלו פעמים רבות מצהבת יילודים חריפה, שתצריך טיפול בתאי אור מיוחדים, ובמקרים חריפים אף הליך של החלפת דם. עם זאת, אבחנה סופית של ספרוציטוזיס מתבצעת סמוך לגיל שנה, בבדיקת שבירות אוסמוטית.

לאור האנמיה הנגרמת עקב ההרס המוגבר של תאי הדם האדומים, יזדקקו ילדים הסובלים מספרוציטוזיס למעקב המטולוגי, המשתנה בתדירותו לפי חריפות התסמונת באותו ילד. החלק העיקרי במעקב יהיה בדיקת רמת ההמוגלובין בדם באמצעות ספירת דם. ירידת רמת ההמוגלובין יכולה להיות עצמונית, ללא גורמים נוספים, ויכולה להיגרם גם עקב תהליך זיהומי בגוף, כגון מחלת חום וכדומה. לעיתים תיתכן התאוששות עצמית של הגוף ממצב של ירידה בהמוגלובין, וחזרה לרמות המוגלובין תקינות.

הטיפול העיקרי במקרים של המגלובין נמוך במיוחד הוא מתן דם בעירוי תוך-ורידי, אך במקרים גבוליים מסוימים יינתן לעיתים טיפול סטרואידי בלבד.

== כריתת טחול - ספלנקטומי ==
ככלל, ישנן רמות שונות של תסמיני ספרוציטוזיס, כאשר הספקטרום נע בין מטופלים שיזדקקו למתן דם באופן תדיר, לבין מטופלים שיזדקקו למעקב פעם או פעמיים בשנה.

כאשר מטופל סובל מספרוציטוזיס חריף לאורך זמן, הטיפול בו יהיה כריתה של הטחול (ספלנקטומי), ובכך מניעה של הרס הכדוריות בפגומות ושמירה על ערכי המוגלובין תקינים. בעבר המדיניות הייתה לבצע כריתת טחול בכל חולה שהתגלה אצלו ספרוציטוזיס, אולם עם השנים הניתוחים הללו נעשו סלקטיביים יותר, על פי חומרת התסמונת של החולה, גילו, ופרמטרים נוספים.

== ספרוציטוזיס תורשתי ==
מבחינה גנטית, די בכך שאחד ההורים יסבול מספרוציטוזיס כדי שהתסמונת תועבר לילדיו. קיימות עדויות לכך שבנישואין של זוגות שאחד מהם חולה ספרוציטוזיס, אם ההורים ממוצא שונה (כגון אשכנזים עם יוצאי עדות המזרח וכו') הופעת התסמונת תהיה בממוצע פחות חריפה - אולם אין לכך אישוש במחקר.

קטגוריה:ממצאים חריגים בבדיקות דם
אנחנו יוצאים להילחם אתכם

אנחנו יוצאים להילחם אתכם הוא משחק ילדים.
המשחק הוא משחק מלחמה, בו מחולקים השחקנים לשתי קבוצות.
המשחק היה נפוץ בישראל של ראשית עד אמצע המאה העשרים. במקומות מסוימים (למשל חיפה) שיחקו בו בנות בלבד. 

==גרסת אנשי ביניים==
המשחק הוא משחק של משחקונים חוזרים, שבכל אחד מהם מוגדרת קבוצה מנצחת, אך אין מנצח מוגדר לכל המשחקונים. 
חברי הקבוצה האחת בוחרים איש ביניים (למשל את שושנה) ופותחים בשיר משחק המהווה קריאת תיגר:

"אנחנו יוצאים להילחם אתכם, להילחם אתכם, להילחם אתכם.<br>
מאיתנו תצא שושנה הגיבורה, שושנה הגיבורה, שושנה הגיבורה.<br>
(ו)מי מכן תצא הראשונה, תצא הראשונה, תצא הראשונה?"

חברי הקבוצה השנייה בוחרים איש ביניים, למשל את רעיה, ועונים:

"מאיתנו תצא רעיה הגיבורה, רעיה הגיבורה, רעיה הגיבורה".

השחקנים הנבחרים, במקרה זה שושנה ורעיה, יוצאים זה אל מול זה כשהם מקפצים על רגל אחת וידיהם שלובות, ומנסים לגרום זה לזה לאבד את שיווי משקלם, לגעת בקרקע בשתי רגליים או ליפול. המנצח מגדיר את קבוצתו כמנצחת. הקבוצה המנצחת זוכה לפתוח בהתגרות בסיבוב הבא.

גרסה חלופית לשיר:

-"אנחנו יוצאים להילחם אתכם, להילחם אתכם, להילחם אתכם. 
אנחנו יוצאים להילחם אתכם, ביום ובלילה.<br>
מאיתנו יצא אבי הגיבור, אבי הגיבור, אבי הגיבור. 
מאיתנו יצא אבי הגיבור, ביום ובלילה".

גרסה חלופית נוספת:

-"אנחנו יוצאים להילחם אתכם, להילחם אתכם, להילחם אתכם"<br>
-"אנחנו יוצאים להילחם אתכם, להילחם אתכם, להילחם אתכם"<br>
-"ומי מכם יצא הגיבור, יצא הגיבור, יצא הגיבור"<br>
-"ומי מכם יצא הגיבור, יצא הגיבור, יצא הגיבור"<br>
-"מאתנו יצא יוסי הגיבור, יוסי הגיבור, יוסי הגיבור"<br>

==גרסת מלחמה כוללת==

חברי אחת הקבוצות עומדים כשפניהם לקיר. חברי הקבוצה השנייה מתקרבים אליהם מאחור, וטופחים על גבם. הטפיחה מהווה סימן לתחילת הקרב, אשר מתנהל כמו בגרסת אנשי הביניים, על רגל אחת בשילוב ידיים. הקבוצה המנצחת היא הקבוצה שיש מי מחבריה אשר לא נפסל עדיין, כאשר חברי הקבוצה השנייה נפסלו כולם.

==ראו גם==
*קרב תרנגולים (משחק ילדים)
*אחת שתיים שלוש 'תעוררו
*שיר משחק

קטגוריה:משחקי ילדים
קטגוריה:משחקי ילדים פיזיים
קטגוריה:משחקי רחוב
טורניר אמסטרדם

לוגו הטורניר של שנת [[2008]]
טורניר אמסטרדם היה תחרות כדורגל שנתית ששוחקה לפני תחילת העונה הסדירה באצטדיונה הביתי של אייאקס אמסטרדם - אמסטרדם ארנה. המשחקים בטורניר היו עבור הקבוצות המשתתפות בעיקר משחקי אימון והכנה לקראת העונה.

==היסטוריה ומבנה התחרות==
הטורניר במתכונתו הנוכחית הוא ממשיכו של טורניר אמסטרדם 700 ששוחק לראשונה בשנת 1975 במסגרת חגיגות 700 שנה להיווסדה של העיר אמסטרדם. הטורניר התקיים מאז אחת לשנה עד ל-1992, אז שוחק לאחרונה במתכונתו ה"ישנה". הטורניר במתכונתו החדשה החל את דרכו ב-1999.

במסגרת הטורניר נפגשות 4 קבוצות כדורגל, כאשר באופן קבוע אחת מהן היא תמיד המארחת, אייאקס אמסטרדם. בין הקבוצות שהשתתפו בטורניר במתכונתו הנוכחית מאז 1999 נמצאות ברצלונה, ארסנל, גלאטסראיי, מנצ'סטר יונייטד, ליברפול, אינטר, לאציו, פורטו, ולנסיה וסנטוס.

הטורניר כולל 4 משחקים המתקיימים באמסטרדם ארנה. הטורניר מתקיים בחודשים יולי או אוגוסט ונמשך 3 ימים בדרך כלל, כאשר היום השני משמש למנוחה בין משחקי היום הראשון והשלישי. השנים 1999 ו-2006 היו יוצאות דופן, כאשר הטורניר נפרש על פני יומיים בלבד, ללא יום מנוחה.

שיטת הניקוד בטורניר זה שונה מהניקוד הנהוג בטורנירים רשמיים. בדומה למרבית תחרויות הכדורגל, ניצחון מזכה ב-3 נקודות, תיקו בנקודה אחת והפסד לא מזכה את הקבוצה בנקודות. עם זאת, הקבוצות מזוכות בנקודה נוספת עבור כל שער שהן מבקיעות. כך למשל, שוויון 3-3 וניצחון 0-1 יזכו כל אחת מהקבוצות (פרט למפסידה) ב-4 נקודות - שיטה שמטרתה לעודד משחק התקפי ופתוח יותר. שיטת ניקוד זו נמצאת בשימוש גם בגביע האמירויות.

==הזוכות בטורניר==
===טורניר אמסטרדם 700===
* 1975 - R.W.D. מולנביק (בלגיה)
* 1976 - אנדרלכט (בלגיה)
* 1977 - א.ז. אלקמאר (הולנד)
* 1978 - אייאקס אמסטרדם (הולנד)
* 1979 - א.ז. אלקמאר (הולנד)
* 1980 - אייאקס אמסטרדם (הולנד)
* 1981 - איפסוויץ' טאון (אנגליה)
* 1982 - א.ז. אלקמאר (הולנד)
* 1983 - פיינורד (הולנד)
* 1984 - אתלטיקו מיניירו (ברזיל)
* 1985 - אייאקס אמסטרדם (הולנד)
* 1986 - דינמו קייב (ברית המועצות)
* 1987 - אייאקס אמסטרדם (הולנד)
* 1988 - סמפדוריה (איטליה)
* 1989 - מכלן (בלגיה)
* 1990 - קלאב ברוז' (בלגיה)
* 1991 - אייאקס אמסטרדם (הולנד)
* 1992 - אייאקס אמסטרדם (הולנד)

===טורניר אמסטרדם===
* 1999 - לאציו (איטליה)
* 2000 - ברצלונה (ספרד)
* 2001 - אייאקס אמסטרדם (הולנד)
* 2002 - אייאקס אמסטרדם (הולנד)
* 2003 - אייאקס אמסטרדם (הולנד)
* 2004 - אייאקס אמסטרדם (הולנד)
* 2005 - ארסנל (אנגליה)
* 2006 - מנצ'סטר יונייטד (אנגליה)
* 2007 - ארסנל (אנגליה)
* 2008 - ארסנל (אנגליה)
* 2009 - בנפיקה ליסבון (פורטוגל)

==קישורים חיצוניים==

* 
* [https://web.archive.org/web/20170228045001/http://www.lgamsterdamtournament.com/ האתר הרשמי של הטורניר]

אמסטרדם
קטגוריה:אמסטרדם: תחרויות כדורגל
קטגוריה:תחרויות כדורגל לא פעילות
קטגוריה:אייאקס
שקשוקה

שַׁקְשׁוּקָה (בערבית: شكشوكة) היא מאכל מן המטבח הצפון אפריקאי, העשוי מביצה המבושלת עם עגבניות, בצל, שום ופלפלים.

פירוש השם בשפה הברברית הוא "תערובת".

השקשוקה הובאה לישראל על ידי העולים החדשים מצפון אפריקה: ממרוקו, לוב, מתוניסיה, ומאלג'יריה והפכה למאכל נפוץ.

בסיס המאכל קבוע: עגבניות, שמן זית וביצים, אך הוא משתנה מעט ממדינה למדינה. בגרסה המסורתית והמקובלת, המוגשת במסעדות פועלים רבות, חלמון הביצה נותר בשלמותו בתבשיל, בדומה לביצת עין. גרסה שונה היא זו בה החלמונים מעורבבים בחלבונים, כמו בביצה מקושקשת.

בישראל נפוצות שתי גרסאות עיקריות: הטריפוליטאית, בה הבסיס מורכב מעגבניות, שום ותבלינים; והתוניסאית, שבה על הבסיס מתווסף גם בצל. כיום הפכה השקשוקה לשם גנרי לכל מנה שבה מככבות ביצים ברוטב, ובמסעדות רבות בישראל ניתן למצוא גרסאות שונות של המנה, לדוגמה, שקשוקה בלקנית (עם גבינת פטה ועשבי תיבול), שקשוקת תרד וכדומה.

נהוג לאכול אותה עם הרבה לחם, אותו טובלים בביצה וברוטב. לרוב, השקשוקה מוגשת במחבת שבו בושלה.

הגרסה הטורקית למאכל נקראת מנמן (Menemen) וכוללת תבלינים כגון אורגנו ונענע.
בגרסה המכונה אוז'ה (ojja) מוסיפים לשקשוקה נקניקיות כגון מרגז.

במקורה השקשוקה היא מאכל שאריות. הרוטב של אתמול, שבתוכו היה בשר, עוף ואפילו דגים, הופך לארוחה מזינה ומהירה, בהוספה של מספר ביצים.

==ראו גם==
* לצ'ו

==קישורים חיצוניים==

* 

קטגוריה:מאכלי ביצים
קטגוריה:המטבח התוניסאי
קטגוריה:המטבח הישראלי
קטגוריה:המטבח הערבי
קטגוריה:המטבח הצפון-אפריקאי
קטגוריה:המטבח הטורקי
קטגוריה:המטבח הלובי
קטגוריה:מאכלים לאומיים
קטגוריה:מאכלי עגבניות
קטגוריה:מאכלי פלפל
יער וינגייט

יער וינגייט
יער וינגייט הוא יער אורנים נטוע בגלבוע.

יער וינגייט נמצא מעל ומדרום למערת חנקין בה קבורים יהושע ואולגה חנקין, מול ומדרום לעין חרוד, למעיין חרוד ולישוב גדעונה. היער נקרא על שם אורד וינגייט הבריטי שהקים ופיקד על פלוגות הלילה שבסיס הפעולה שלהם היה במעיין חרוד הסמוך.

יש בתוך היער חורשה נקראה על שם של הרמן מאס.

== לקריאה נוספת ==
* ספי בן-יוסף, מדריך ישראל החדש, כרך 6 העמקים בעריכת יוסי בוכמן ויצחקי גל, הוצאת ידיעות אחרונות, משרד הביטחון וכתר. עמוד 81.
* זאב וילנאי, אריאל אנציקלופדיה לידיעת ארץ ישראל הוצאת עם עובד 1986. עמוד 2008.

וינגייט
קטגוריה:הנצחת אורד וינגייט
קטגוריה:הגלבוע
פירוליזה

ריטורט המשמש לפירוליזה של פצלי שמן לניצול החומר האורגני
פירוליזה או זיקוק יבש הוא תהליך פירוק של חומר (לרוב חומר אורגני) על ידי חימום לטמפרטורה גבוהה, ללא נוכחות חמצן או הלוגן.
הפירוליזה היא תהליך בלתי הפיך המשנה את ההרכב הכימי ואת התכונות הפיזיקליות של החומר. הפירוליזה הוא התהליך ההופך עץ לפחם והוא מתרחש בשריפה של דלקים מוצקים. הלהבות הנצפות בשריפת עץ הן של הגזים הנפלטים בפירוליזה ולא של שריפת החומר המוצק. ככלל בפירוליזה של חומר אורגני משתחררים גזים ונוזלים והמוצק הנותר, המכונה Char, עשיר יותר בפחמן. פירוליזה המתקדמת עד למצב בו השארית המוצקה היא בעיקר פחמן נקראת פחמון.

==יישום תעשייתי==
בתעשייה הכימית משתמשים בפירוליזה להפיק, בין היתר, במגוון תהליכים:
* פחם פעיל, מתנול ומוצרים אחרים מעץ.
* הפיכת אתילן דיכלוריד לוויניל כלוריד, ממנו מייצרים PVC.
* הפיכת ביומסה לגז הסינתיזה.
* פיצוח פחמימנים כבדים בנפט לקלים יותר המשמשים כדלק.
* פצלי שמן ופסולת פלסטיק לייצור נפט.

==יישומים אחרים==
* לתגובות פירוליזה תפקיד בבישול, טיגון, צליה ואפיה. בבישול עוברים פירוליזה פחמימות וחלבונים, כך למשל פירוליזה מתרחשת בתהליך ייצור קרמל והיא המספקת חומצות אמינו לתגובת מייאר. הטמפרטורה הדרושה לפירוליזה של שומנים גבוהה מהטמפרטורה אליה מגיעים בדרך כלל בהכנת מזון.
* משתמשים בפירוליזה באנליזות כימיות כמו ספקטרומטר מסה ותיארוך פחמן-14.

== פירוליזה כשיטה לטיפול בפסולת פלסטיק ==
פירוליזה נכללת תחת הקטגוריה של מיחזור שלישוני<ref></ref> (שבה נמצאים גם גזיפיקציה, מיצויי כימי, דה-פולימריזציה), טכנולוגיות שונות המאפשרות מיחזור פסולת פלסטיק לדלקים ולמוצרי יסוד לתעשייה. לפירוליזה יתרונות משמעותיים לעומת שיטות אחרות בטיפול בפסולת פלסטיק: בהשוואה למיחזור מכני, עלוית המיון, השטיפה והעירבוב זניחות בשיטת הפירוליזה.

המכניזם של פירוליזה כולל בתחילה המסה של הפלסטיק, לאחר מכן תחילות להיווצר בועות שממשיכות בטמפרטורות של C°100 עד C°400. שלב חשוב מאוד בפירוק התרמי מתרחש מעל C°400 כאשר נוצרים רדיקלים R, אשר תורמים לפירוק קשרי פחמן-פחמן ובתורם לשבירת שרשראות ולהיווצרות של הידרוקרבונים וביניהם פרפינים, סולר, בנזין ועוד.<ref name=":0"></ref>

==קו-פירוליזה של פסולת פלסטיק עם פצלי שמן==
קו-פירוליזה היא שיטה של הזנה משולבת פסולת פלסטיק עם פצלי שמן אל ראקטור הפירוליזה. פצלי השמן מכילים חומר מינרלי בנוסף לחומר האורגני אשר פועל כקטליזטור (זרז) בזמן פירוק פסולת הפלסטיק. בנוסף לכך פצלי השמן משמשים כחומר נשא חום וכמדיום מכני ופיזי לעיבוד הפסולת. תוצרי הקו-פירוליזה הם לרוב נפט וחשמל.

הוספת פסולת פלסטיק לפצלי השמן משפרת את הפירוק התרמי מבחינה קינטית וגורמת לטמפרטורת פירוק נמוכה יותר בהשוואה לפירוליזה רגילה וחסכון אנרגטי. תוצרי הקו-פירוליזה הם בעלי איכות טובה יותר ומאופיינים בצפיפות נמוכה ותכולת גופרית נמוכה יותר לעומת פירוליזה של פסולת פלסטיק.<ref name=":0" />
660x660 פיקסלים

==קישורים חיצוניים==

* 

== הערות שוליים ==

קטגוריה:כימיה אורגנית
קטגוריה:הנדסה כימית
קטגוריה:כימיה של מזון: תהליכים
פול האגיס

פול האגיס
פול אדוארד האגיס (באנגלית: Paul Haggis; נולד ב- 10 במרץ 1953) הוא במאי, תסריטאי ומפיק קולנוע וטלוויזיה קנדי. זוכה פרס האוסקר על סרטו "התרסקות".

== קורות חיים ==
נולד בעיר לונדון, שבפרובינציית אונטריו, קנדה. ב- 1975, כשהוא בן 22, עזב את קנדה לטובת לוס אנג'לס כדי להגשים את חלומו לכתוב תסריטים לטלוויזיה ולקולנוע. על פי אביו, חלפו שלוש שנים וחודשיים עד אשר מכר את התסריט הראשון שלו. עד אז נאלץ לממן עצמו בזכות עבודות מזדמנות כדוגמת סבלות.

האגיס השתייך למעלה משלושים שנה לסיינטולוגיה, עד שעזב את הקבוצה בשנת 2009 והוא כעת אחד ממבקריה הבולטים.

==קריירה בהוליווד==
בראשית שנות השמונים החל לכתוב לסדרות טלוויזיה, ובהן ל"ווקר", "מי הבוס" ו"פרקליטי אל איי". ב- 1989 קיבל שני פרסי אמי על סדרת הדרמה הרומנטית "שלושים ומשהו", ובנוסף הפיק כמה וכמה סדרות טלוויזיה, מהם ביים פרקים ספורים, וכתב לסרטי טלוויזיה. ב-1993 ביים סרט קולנוע קנדי באורך מלא בשם "אדום חם", בו כיכב דונלד סאת'רלנד. אולם את ההזדמנות הראשונה לכתוב לסרט קולנוע אמריקני קיבל על ידי קלינט איסטווד, ששכר אותו לכתוב את התסריט לסרטו "מיליון דולר בייבי" (2004), על פי סיפורים מאת אף-איקס טול. היה זה התסריט הקולנועי הראשון אותו כתב האגיס בארצות הברית (והשני בכלל), עליו קיבל מועמדות לפרס האוסקר, בעוד ש"מיליון דולר בייבי" זוכה בארבעה פרסי אוסקר, כולל לסרט הטוב ביותר. באותו זמן שקד על סרטו הראשון כבמאי בארצות הברית, "התרסקות", אותו גם כתב והפיק. הסרט קיבל 6 מועמדויות לפרס האוסקר, וזכה בשלוש מתוכן: הסרט הטוב ביותר, התסריט הטוב ביותר והעריכה הטובה ביותר, כך שהאגיס עצמו קיבל שני פרסי אוסקר, כמפיק וכתסריטאי. הייתה זו גם הפעם היחידה בתולדות פרס האוסקר בה שני סרטים הזוכים בפרס האוסקר בקטגוריית הסרט הטוב ביותר שנה אחרי שנה נכתבו על ידי אותו תסריטאי. מאז הפך האגיס להיות תסריטאי מבוקש ומוערך, אשר כתב בין היתר סרטים של קלינט איסטווד וכן שניים מסרטי ג'יימס בונד. עם זאת, בשנים האחרונות חווה מספר כישלונות כלכליים וביקורתיים אשר הובילו לדעיכתו המקצועית.

==פילמוגרפיה ==
=== קולנוע ===

* "אדום חם" (1993)
* "רוח של שינוי" (1998) - סרט טלוויזיה
* "מיליון דולר בייבי" (2004) - תסריט
* "התרסקות" (2005)
* "נשיקה אחרונה" (2006) - תסריט
* "קזינו רויאל" (2006) - תסריט
* "גיבורי הדגל" (2006) - תסריט
* "מכתבים מאיוו ג'ימה" (2006) - תסריט
* "בעמק האלה" (2007)
* "קוונטום של נחמה" (2008) - תסריט
* "שלושת הימים הבאים" (2010)
* "גוף שלישי" (2014)

=== טלוויזיה ===

* "רחובות ללא חוק" (1997-1996) - יוצר, במאי, תסריטאי ומפיק בפועל
*"דרוש גיבור" (2015) - מיני-סדרה של HBO

==קישורים חיצוניים==

* 
* [http://www.bbc.co.uk/films/2005/07/29/paul_haggis_crash_interview.shtml ראיון עמו ל- BBC]
* 

קטגוריה:במאי קולנוע קנדים
קטגוריה:מפיקי קולנוע קנדים
קטגוריה:תסריטאי קולנוע קנדים
קטגוריה:במאי טלוויזיה קנדים
קטגוריה:מפיקי טלוויזיה קנדים
קטגוריה:תסריטאי טלוויזיה קנדים
קטגוריה:אתאיסטים קנדים
קטגוריה:זוכי אוסקר: התסריט המקורי הטוב
קטגוריה:זוכי אמי בפריים טיים: תסריט לדרמה
קטגוריה:מהגרים מקנדה לארצות הברית
קטגוריה:קנדים שנולדו ב-1953
הירו ימאמוטו

הירו ימאמוטו (נולד ב-13 באפריל 1961) הוא נגן גיטרה בס אמריקאי ממוצא יפני, שנודע בעיקר כנגן הבס הראשון של להקת הגראנג' סאונדגארדן, אותה הקים עם כריס קורנל וקים ת'איל.

ימאמוטו הקליט עם סאונדגארדן את אלבומם Louder Than Love ועזב את הלהקה ב-1989 לטובת ג'ייסון אברמן (לחצי שנה) שהוחלף בבן שפרד. ימאמוטו פנה ללימודים גבוהים. שלוש שנים לאחר מכן הוא הצטרף ללהקת Truly הסיאטלית והוציא עמה שני אלבומים בחברת קפיטול רקורדס.

== קישורים חיצוניים ==

* [http://www.hiroyamamoto.com אתרו האישי עם תמונתו (בבנייה)]
* [https://web.archive.org/web/20070312062048/http://www.robertrothmusic.com/truly/pages/press/press.html תמליל ריאיון עם הירו (אנגלית) שהתפרסם במגזין Exclaim, אוגוסט 1995] מהאתר הרשמי של להקת Truly

קטגוריה:גיטריסטים אמריקאים
קטגוריה:גיטריסטי רוק
קטגוריה:מוזיקאי גראנג'
קטגוריה:סאונדגארדן
קטגוריה:בוגרי אוניברסיטת מערב וושינגטון
קטגוריה:אמריקאים ממוצא יפני
קטגוריה:אמריקאים שנולדו ב-1961
הצבעוני השחור

הצבעוני השחור (מוכר בעברית גם בשם החבצלת השחורה; בצרפתית: La Tulipe noire) הוא רומן היסטורי מאת אלכסנדר דיומא האב שפורסם בשנת 1850.

==עלילה==
ברומן זה מגולל דיומא את סיפורו של קורניליוס ואן ברל, איש צעיר ובעל כסף רב שמגדל בזמנו הפנוי פרחים (ביניהם הוא מנסה לגדל צבעוני שחור).
באותו הזמן, מוצע פרס של כ-100,000 למי שיצליח לגדל את הצבעוני השחור.
אייזק בוקסטל, שכנו של קורניליוס, מקנא ומלשין ששכנו דיבר ושיתף פעולה עם קורניליוס דה ויט שהואשם בבגידה.
ואן ברל מושלך לכלא. לאחר זמן לא רב, ואן ברל פוגש את בתו של הסוהר, רוזה, ומתאהב בה. היא עוזרת לו בגידולו של הצבעוני, וזאת בגלל שהצבעוני השחור הוא ההוכחה לחפותו של האסיר, ודה ויט.
לאחר שהצליחו השניים בגידול הפרח, הם מחליטים יחדיו לשלוח הודעה לנשיא מגדלי הפרחים של אותו אזור, שהצליחו לגדל צבעוני שחור. הנשיא מקבל את הפתק, אבל באותו זמן נגנב הצבעוני השחור על ידי בוקסטל.
לבסוף, רוזה מצליחה לשכנע את הנסיך ואת נשיא מגדלי הפרחים, שרוזה וקורניליוס הם הזוכים המאושרים.
הסיפור מסתיים בחתונתם של קורניליוס ורוזה.

==הקשרים היסטוריים==
הרומן מבוסס בחלקו על אירועים היסטוריים. יוהאן דה ויט היה מנהיגה בפועל של הרפובליקה ההולנדית וקורנליוס היה אחיו ובעל תפקיד בכיר בשלטון. בשנת 1672 תקפה את הולנד ברית של ממלכות אנגליה וצרפת. יוהאן דה ויט ניסה לנהל משא ומתן עם הצרפתים על הפסקת הלחימה.
ולכן, העם לא רצה בהם עוד כמנהיגים, ורצה במקומם את ויליאם לבית אורנז'. העם אילץ אותם לחתום שהם מסכימים להנהגתו של ויליאם, ולאחר שצרו על ביתו של אחד האחים, אותו אחד חתם והוסיף ליד "חתימה כפויה".
העם התרגז על האחים דה ויט עוד יותר, ומישהו העליל על קורנליוס דה ויט עלילה, שבגללה שפטו אותו להגליה.
אבל לעם לא הספיקה הגליה, והם רצחו גם אותו וגם את אחיו.

==תרגומים לעברית==
הספר תורגם לעברית שלוש פעמים:
* החבצלת השחורה; תרגם יצחק שנהר, הוצאת מצפה תל אביב, 134 עמודים, 1935. (הדפסות נוספות משנות ה-50 בהוצאת י' שרברק)
* הצבעוני השחור; תרגם יוסף כץ, כתר ירושלים, 168 עמודים, 1978. מהדורה מחודשת בשנת 2012, ערכה את התרגום דיטה גוטמן, 243 עמודים. 
* הצבעוני השחור; תרגם ועיבד לעברית קלה: יצחק לבנון, אייר רוי ספנסר, מסדה-פרס רמת גן, 112 עמודים, 1979.

==קישורים חיצוניים==

* 
* 

קטגוריה:רומנים היסטוריים
קטגוריה:ספרי אלכסנדר דיומא האב
קטגוריה:ספרי 1850
קטגוריה:ספרים שעובדו לבמה
קטגוריה:ספרי הוצאת כתר
מקדחת שיניים

מקדחת שיניים
מקדחת שיניים ללא מנוע, מופעלת בדוושת רגל
מקדחת שיניים היא כלי בו משתמשים ברפואת שיניים להוצאת החלקים הנגועים בעששת מהשן, על מנת למנוע את התפשטות הרקבון ומניעת החמרה של הבעיה. במקום החלקים הנגועים רופא השיניים מכניס לשן חומר לסתימה.

מקדחת שיניים משמשת להוצאת הרקבון שבשן ובכך מונעת מצבי זיהום שיכולים לגרום במצבים נדירים אף לבעיות רפואיות קשות. בעבר רופאים עקרו שיניים שלקו בעששת קשה במשיכה וללא הרדמה. במקום השיניים שנעקרו, לעיתים הותקנו בפה שיניים תותבות מזהב או שנהב. נמצאו שיניים בתותבות בלסתות של מומיות מצריות משנת 500 לפני הספירה.

סתימת חורים על ידי ריקוע זהב או ספוגי זהב נעשה נפוץ במאה התשע עשרה. ניסיונות להחליף את הזהב בחומרים אחרים נכשלו, וגם את הזהב שהיה רך מדי היה צורך להחליף לעיתים קרובות. ב-1826 החל השימוש באמלגם למטרה זו. החומר החדש היה שיפור גדול ביחס לזהב משום שהיה עמיד לאורך זמן וקל לעיבוד.

השימוש באמלגם עורר את הצורך במקדחה יעילה יותר.

מקדחת שיניים ראשונה שעבדה על מנוע יוצרה בשנת 1864 על ידי ג'ורג' פלו הרינגטון. מקדחה זו הייתה מחוברת למנגנון של שעון והייתה מסורבלת ולא נוחה לשימוש. בשנת 1875 רשם ג'ורג' פ. גרין פטנט על מקדחת שיניים חשמלית. גם מקדחה זו הייתה לא נוחה ומגושמת. 

גרין ורדימן בלק (1831-1915) המציא מקדחת שיניים ידנית שעבדה בשליטת הרגל והשאיר שתי ידיים פנויות לרופא השיניים.

בשנת 1957 ג'ון ו. בורדן המציא מקדחה שעובדת באמצעות טורבינת אוויר דחוס בעלת מהירות גבוהה. עד שנת 1971 המקדחה נעשתה נפוצה וכיום היא בשימוש בקרב כל רופאי השיניים.

עד אמצע המאה העשרים הייתה בשימוש גם מקדחת שיניים ללא מנוע. התנועה הסיבובית נוצרה על ידי לחיצה חוזרת על דוושה שסובבה גלגל תנופה. מקדחה כזאת הייתה מיועדת למקומות ללא חשמל ולתנאי שדה.

==ראו גם==
*עששת
*אמלגם

==קישורים חיצוניים==

==הערות שוליים==

קטגוריה:רפואת שיניים: אביזרים, מכשירים ותרופות
קטגוריה:ציוד רפואי
ביסנובאט R-40

R-40 (קוד נאט"ו: AA-6 אקריד) הוא טיל אוויר-אוויר ארוך טווח שפותח בברית המועצות בשנות השישים לחימוש מיירטים מגביהי טוס. זהו טיל גדול ממדים יחסית וארוך טווח.

==פיתוח ודגמים==
משרד התכנון ביסנובאט החל בפיתוח טיל אוויר-אוויר ארוך טווח בשנת 1962. טיל ה-R40 שפותח שולח עם מערכת המכ"ם "סמרץ'-A" של המיג 25. נבנו לטיל גרסאות מונחות מכ"ם חצי-אקטיבי (R-40R) ומונחות אינפרה אדום (R-40T).

לאחר עריקתו של טייס ה-PVO ויקטור בלנקו במיג 25 ליפן בשנת 1976, מונתה חברת וימפל לעדכן את תכנון הטיל כדי להופכו לעמיד יותר בפני אמצעי שיבוש ולשפר את הנחייתו ודיוקו. לדגמי הטיל המשופרים הוספה הסיומת D או D1.

ייצור הטיל הסתיים ב-1991, אך הטילים שנותרו שמישים עדיין מחמשים את מטוסי המיג 25 ו-31 בחבר המדינות.
==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:טילי אוויר-אוויר רוסיים וסובייטיים
אורך פלאנק

אורך פלאנק הוא האורך הפיזיקלי הקצר ביותר הניתן למדידה, כ- <math>1.62\cdot10^{-35}</math> מטר. האורך מסומן כ-<var>ℓ</var><sub>P</sub>. זוהי יחידת אורך טבעית הנובעת מקבועים פיזיקליים כמו מהירות האור, קבוע ניוטון וקבוע פלאנק. עקרון אי הוודאות קובע שאורך פלאנק הוא הרדיוס המינימלי של חור שחור. למדידת אורך קצר מאורך פלאנק אין משמעות, משום שאין אפשרות לבצע מדידה פנימה לאופק האירועים של חור שחור. 

אורך פלאנק מהווה את אחת היחידות הבסיסיות במערכת יחידות פלאנק.

==הערך==
ערכו של אורך פלאנק הוא:

<math display="block"> l_P = \sqrt{\frac{\hbar G}{c^3}} = 1.61624\cdot10^{-35}\,m </math>

אורך זה קטן בכעשרים סדרי גודל מקוטרו של פרוטון, ואין כיום דרך מעשית למדוד אותו.

==פיתוח הנוסחה של אורך פלאנק==
המסה המינימלית של חור שחור שווה למחצית מסת פלאנק. עבור חור שחור כזה המסה ואי הוודאות במדידתה שוות. [[רדיוס שוורצשילד מינימלי של חור שחור שווה לאורך פלאנק]]
בהתאם לעקרון אי הוודאות, מסת פלאנק נותנת את סדר הגודל למסה המינימלית של חור שחור (וראו את פיתוח הנוסחה למסה מינימלית של חור שחור):

<math display="block"> \,m_{min} \sim \sqrt\frac{\hbar c}{4G} = \frac{m_P}{2}</math>

אורך פלאנק הוא רדיוס שוורצשילד של חור שחור בעל מסה מינימלית:

<math display="block">\,l_P = \frac{2Gm_{min}} {c^2} = \frac{Gm_P}{c^2}=\sqrt\frac{\hbar G}{c^3}</math>

==הקשר לאורך גל קומפטון==
אורך פלאנק שווה לאורך גל קומפטון של גוף שמסתו שווה למסת פלאנק חלקי <math>\,2\pi</math>:

<math display="block"> \,l_P = \frac{\lambda_C}{2\pi} = \frac{h}{2\pi m_P c} = \frac {\hbar}{c} \sqrt \frac{G}{\hbar c} = \sqrt \frac {\hbar G} {c^3}</math>

==ראו גם==
*טמפרטורת פלאנק
*חור שחור זעיר

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:יחידות פלאנק
קטגוריה:חורים שחורים
קטגוריה:יחידות מידה: אורך

de:Planck-Einheiten#Definitionen
פרד ברוקס

פרדריק פיליפס ברוּקס (באנגלית: Fred Brooks; 19 באפריל 1931 – 17 בנובמבר 2022) היה חלוץ בתחום הנדסת תוכנה. ברוקס נודע בעיקר כמי שניהל בחברת IBM את הפיתוח של מערכת ההפעלה OS/360, שהייתה ציון דרך משמעותי בתחום הנדסת התוכנה. בספר The Mythical Man-Month, שהפך עם השנים לקלאסיקה, כתב ברוקס בפתיחות על הניסיון, הקשיים והלקחים מהפרויקט. ברוקס נודע גם בשל המאמר No Silver Bullet ("אין קליע כסף") שכתב, העוסק בעתיד הנדסת התוכנה. ברוקס הוא זוכה פרס טיורינג לשנת 1999.

==ביוגרפיה==
ברוקס נולד בעיר דרהאם שבמדינת קרוליינה הצפונית ולמד לתואר ראשון באוניברסיטת דיוק שבעיר הולדתו. הוא קיבל תואר דוקטור במתמטיקה שימושית מאוניברסיטת הרווארד בהנחיית האוורד אייקן. ב-1956 הצטרף לחברת IBM וב-1964 עבר לאוניברסיטת קרוליינה הצפונית בצ'אפל היל והקים שם את המחלקה למדעי המחשב.

באמצע-סוף שנות ה-80, הוביל ברוקס את כוח המשימה של משרד ההגנה האמריקאי לבחינת הכשלים הרבים שאירעו בפרויקטים גדולים לפיתוח תוכנה באותה העת. כוח המשימה הגיע למסקנה שיש לעבור לשיטה של בנייה ואספקה מחזורית והדרגתית של תוכנה, ולזנוח את מודל מפל המים ותקן DoD-STD-2167. המלצות אלה היו הגרעין ממנו צמחו בהמשך מתודולוגיות הפיתוח האיטרטיביות, ו-Unified Process בפרט.

בשנת 1994 נבחר לעמית ACM.

נפטר ב-17 בנובמבר 2022 בגיל 91.

==חוק ברוּקס==
בספר The Mythical Man-Month, טבע ברוקס את האמרה הבאה, שכיום ידועה כחוק ברוקס:
 
אבחנה זו משמעותה למעשה שלא ניתן להמיר שנות אדם בשנים "סתם", כשמחשבים את אורכו של פרויקט לפיתוח תוכנה. במילותיו של ברוקס: "היריון נמשך תשעה חודשים ולא משנה כמה נשים נוספות הוקצו לו". מחוק ברוקס משתמע שיעיל יותר לפתח תוכנה בצוות קטן של מתכנתים מוכשרים, מאשר בצוות גדול של מתכנתים מוכשרים פחות.

==פרסומים עיקריים==
<div class="mw-content-ltr">
* Computer Architecture: Concepts and Evolution (1997)
* No Silver Bullet: Essence and Accidents of Software Engineering (1987)
* The Mythical Man-Month: Essays on Software Engineering (1975)
* Automatic Data Processing, System/360 Edition (1965)
* Automatic Data Processing (1963)
</div>

==קישורים חיצוניים==

* 

* 
* 
* 

==הערות שוליים==

קטגוריה:מהנדסי תוכנה אמריקאים
קטגוריה:זוכי פרס טיורינג
קטגוריה:חברי האקדמיה הלאומית למדעים של ארצות הברית
קטגוריה:סגל אוניברסיטאות ומכללות בארצות הברית
קטגוריה:עובדי IBM
קטגוריה:עמיתי ACM
קטגוריה:מדעני מחשב אמריקאים
קטגוריה:בוגרי אוניברסיטת דיוק
קטגוריה:בעלי תואר דוקטור מאוניברסיטת הרווארד
קטגוריה:זוכי מלגת גוגנהיים
קטגוריה:זוכי המדליה הלאומית לטכנולוגיה ולחדשנות
קטגוריה:אמריקאים שנולדו ב-1931
קטגוריה:אמריקאים שנפטרו ב-2022
דגל אבחזיה

דגל אבחזיה הוא דגלה הרשמי של אבחזיה, חבל ארץ בגאורגיה שהכריז עצמאות ומוכר חלקית כרפובליקה של אבחזיה. למרות זה, דה יורה רוב מדינות העולם מכירות בחבל ארץ זה כממשלת הרפובליקה האוטונומית של אבחזיה.

== הרפובליקה של אבחזיה ==
דגל הרפובליקה של אבחזיה נוצר בשנת 1991 על ידי ו. גמגיה.<ref></ref> ואומץ רשמית על ידי הרפובליקה של אבחזיה ב-23 ביולי 1992.

הדגל בנוי מקנטון אדום, כפי שהיה בדגלה של ממלכת אבחזיה ההיסטורית, משמעות כף היד הפתוחה היא "שלום לחברים! עצור לאויבים!", שבעת הכוכבים מעל כף היד מייצגים את שבע הנפות ההיסטוריות של אבחזיה (סדזן, בזיב, גומאה, אבז'ואה, סמורזקאן, דאל-צבאל ופסחוי איבגה). כמו כן, המספר שבע הוא מספר בעל משמעות דתית מבחינת האבחזים. שבעת הפסים בצבע ירוק ולבן מייצגים את הסובלנות שמאפשרים לנצרות ולאסלאם להתקיים יחדיו בשלום.

== הרפובליקה האוטונומית של אבחזיה ==
הרפובליקה האטונומית של אבחזיה, כפי שמוכר על ידי רוב מדינות העולם]]
ממשלת הרפובליקה האוטונומית של אבחזיה לא אימצה שום דגל באופן רשמי, ודגל גאורגיה משמש אותה במקום.

דגל אחד הוצע על ידי מועצת ההרלדיקה של גאורגיה, והוא משלב את דגל גאורגיה עם שבעת הפסים הירוקים והלבנים.<ref></ref>

== ההיסטוריה של דגלי אבחזיה ==

<gallery widths="120px" heights="140px" perrow="4">
תמונה:Flag of Abkhazian ASSR 1978.svg|הדגל בתקופת האוטונומיה בגאורגיה הסובייטית בשנים 1978–1990
תמונה:Flag of Georgian SSR.svg|הדגל של גאורגיה הסובייטית בשנים 1951–1978
תמונה:Flag_of_Abkhazian _ASSR_1938.gif|הדגל בתקופת האוטונומיה בגאורגיה הסובייטית בשנים 1938–1951
תמונה:Flag_of_Abkhazian _ASSR_1937.gif|הדגל בתקופת האוטונומיה בגאורגיה הסובייטית בשנים 1937–1938
תמונה:Flag_of_Abkhazian _ASSR_1931.gif|הדגל בתקופת האוטונומיה ב בשנים 1931–1937
תמונה:Flag of Abkhazian SSR.svg|הדגל בתקופת האוטונומיה ב בשנים 1925–1931
תמונה:Flag of Abkhazian SSR (1921-1925).svg|הדגל בתקופת האוטונומיה ב בשנים 1923–1925
</gallery>

== הדגל בבולים ==
<gallery>
קובץ:Flag of the SSR of Abkhazia, 1925.jpg|דגל הרפובליקה האוטונומית הסובייטית הסוציאליסטית של אבחזיה על בול אבחזי.
קובץ:StampRepublicOfAbkhaziaFlag.jpg|דגל הרפובליקה של אבחזיה על בול אבחזי
</gallery>

== ראו גם ==
* סמל אבחזיה

== קישורים חיצוניים ==

* 

== הערות שוליים ==

קטגוריה:אבחזיה
אבחזיה
אבחזיה
אבחזיה
סמל אבחזיה

סמל אבחזיה, רפובליקה שלא מוכרת מבחינה בינלאומית, אומץ על ידי הסובייט העליון של אבחזיה ב-23 ביולי 1992, אחרי שהכריזה על היפרדותה מגאורגיה.

סמל אבחזיה מציג מגן המחולק לאורכו לשני חלקים: ירוק ולבן. על הצבעים ישנם צורות שונות בצבע זהב. בחלק התחתון המרכזי של הסמל ישנו כוכב בעל שמונה פינות, וגם בחלקים העליונים (אחד בחלק הירוק ואחד בחלק הלבן) נמצא אותו הכוכב רק קטן יותר. במרכז המגן נראה פרש רוכב על סוס, היורה חץ לכיוון הכוכבים. הפרש מאזכר את הסיפור האבחזי ההרואי של נארטס, והסוס מכונה אראש.

הירוק בסמל מייצג את הנעורים והחיים, והלבן מסמל את הרוחניות. הכוכבים מייצגים את השמש, כמו גם את האיחוד בין המזרח למערב.

סמל אבחזיה בתקופת [[הרפובליקה הסובייטית הסוציאליסטית של אבחזיה]]
בתקופת ברית המועצות היה לאבחזיה סמל אחר לגמרי שהכיל בתוכו סמלים קומוניסטיים. 
סמל [[נסיכות אבחזיה]]
==ראו גם==
* דגל אבחזיה

==קישורים חיצוניים==

קטגוריה:אבחזיה
אבחזיה
אבחזיה, סמל
קטגוריה:סוסים בתרבות
רבי שמלאי

רבי שמלאי היה אמורא מן הדור השני (205 - 260 לספירה בקירוב), דרשן, מחשובי בעלי האגדה בתלמוד.

נולד בלוד ועלה לגליל, מקום מושבם העיקרי של החכמים בתקופתו, ושימש כמשמשו של רבי ינאי. אחר כך היה לאיש סודו של רבי יהודה נשיאה, אשר התיר שמן של גויים, ובסוף ימיו ירד לבבל וישב בנהרדעא ובנציבין, שם דרש על היתר השמן. על פי הירושלמי תולדותיו היו שונות, והוא דווקא עלה מבבל לארץ ישראל וחזר אחר כך לבבל.

בתלמוד מובאים דבריו פעמים רבות לאחר הפתיחה: "דרש רבי שמלאי...", פועל שמשמעותו בתלמוד הבבלי בדרך כלל דרשה לפני הציבור. מכאן יש להניח שהיה נואם כשרוני ודרשן פופולרי.

במסורת הארצישראלית מזוהה רבי שמלאי בעיקר עם הוויכוח היהודי-נוצרי, ופעמים רבות מופיעה הפתיחה: "שאלו המינים את רבי שמלאי...". הוא משיב להם בדברי דרשותיו, ואף מפטיר כנגדם: "כל מקום שפקרו המינין - תשובתן בצידן".

מן המסורת עולה כי רבי שמלאי לא רק דרש כנגד הנוצרים, אלא קיים ויכוחים חיים עם דרשנים נוצריים וגנוסטיים, אשר התבססו לרוב על פרשנות המקרא. ויכוחים אלה התרחשו ברובם בארץ ישראל, לפעמים בנוכחות תלמידיו של רבי שמלאי, שמשאלתם "לנו מה אתה אומר?" אנו למדים שבדרך כלל לא ענה רבי שמלאי למתווכחים עמו את תשובותיו האמיתיות, אלא סתר את דבריהם לפי דרך לימודם שלהם.

ביקש מרבי יוחנן שילמד איתו ספר יוחסין בשלשה חדשים, בתחילה סירב ולבסוף נתרצה.

רש"י מצטט את רבי שמלאי בפתיחת פרשת תזריע בספר ויקרא. רש"י בויקרא פרק י"ב פסוק ב: "אישה כי תזריע, אמר רבי שמלאי: כשם שיצירתו של אדם אחר כל בהמה חיה ועוף במעשה בראשית,.כך תורתו נתפרשה אחר תורה בהמה חיה ועוף."

==קישורים חיצוניים==
* 
*[http://www.daat.ac.il/encyclopedia/value.asp?id1=2685 רבי שמלאי], באנציקלופדיה יהודית "דעת".
* 

== הערות שוליים ==

קטגוריה:הדור השני לאמוראי ארץ ישראל
קטגוריה:תלמידי רבי ינאי
קטגוריה:תלמידי רבי יוחנן
קטגוריה:לוד: רבנים
קטגוריה:הדור השני לאמוראי בבל
אלרי

אלרי הוא משחק ילדים מהאיים הבריטיים, ששוחק בעיקר על ידי ילדות, ולווה בשיר משחק באנגלית, המתועד בשיר השכונה:
One, Two, Three, O'Leary, Four, Five, Six, O'Leary, Seven, Eight, Nine, O'leary, One Two three... וחוזר חלילה.

המשחק היה נפוץ במחצית הראשונה של המאה העשרים ובוצע בהרבה גרסאות. גם למילה אלרי קיימות מספר גרסאות כש-O'leary מציין בדרך כלל את הגרסה האירית שכן זהו שם משפחה נפוץ בארץ זו. בסקוטלנד שרו הילדות Aleery וקיימת סברה שהמילה, שהיא חסרת פירוש באנגלית, קשורה לעגה קלטית בה יש לה קשר לרגל. באנגליה האיות הוא בדרך כלל Alairy או A-leary כשהמילה Alary מופיעה בשיר פירס פלאומן (Piers Plowman) מהמאה הארבע עשרה של המשורר וויליאם לנגלנד (William Langland; 1332–1386) בו מסופר על קבצנים שיושבים כשרגליהם אלרי, והסברה היא שישבו ברגלים משוכלות. 

יש הגורסים כי השיר ליווה משחק בקלאס, ויש הגורסים כי הוא ליווה כדרור (למשל, עם כל מילה מכים בכדור לכיוון הרצפה, אך במילה O'Leary יש להעביר את הרגל מעל הכדור, ולהמשיך. כאשר נכשלים, עובר התור לשחקן השני; המנצח הוא מי שהצליח לדקלם יותר מילים בכדרור רציף).

לשיר הייתה גם גרסה בעברית: "אחת שתיים שלוש וחצי, איש אחד נסע בטקסי, הוא שילם גרוש וחצי, גרוש וחצי, אחת שתיים שלוש".

==קישורים חיצוניים==
* בביצוע התרנגולים

== קישורים חיצוניים ==
* דייוויד סלע, [http://www.nostal.co.il/Site.asp?table=Terms&option=single&serial=390&subject=%EE%F9%E7%F7%E9%20%F9%EB%E5%F0%E4 משחקי שכונה], נוסטלגיה אונליין
* [http://www.mamalisa.com/?t=es&p=3481&c=68 אודות משחק כדרור אירי המלווה בשיר זה] 
* ניתוח אטימולוגי של המילה ([https://blog.oup.com/2007/04/one_two_three_alairy/ באנגלית])
* הקלטה של השיר מהספרייה הבריטית. ([https://blog.oup.com/2007/04/one_two_three_alairy/ באנגלית])
* שלל גרסאות ([https://www.horntip.com/mp3/1950s/1951ca--2004_singing_in_the_streets_scottish_childrens_songs_(CD)/26_one_two_three_alairy_(two_versions).htm באנגלית]).
קטגוריה:משחקי ילדים
קטגוריה:שירי משחק
ים גרינלנד

ים גרינלנד הוא ים הגובל באוקיינוס הארקטי המצוי בין גרינלנד, סבאלברד, יאן מאיין ואיסלנד. לעיתים הוא מסווג כחלק מהאוקיינוס הארקטי, ולעיתים הוא מסווג כחלק מהאוקיינוס האטלנטי. שטחו של ים גרינלנד הוא כ-1,205,000 קמ"ר.

בים גרינלנד זרמים ארקטיים הזורמים מצפון לדרום. חלקו הצפוני של ים גרינלנד מכוסה קרחונים ואינו נגיש לכלי שיט. זרם מזרח גרינלנד מביא קרח מצפון ומתפצל בסמוך לרכס המרכזי. סניפים של זרמים אטלנטיים חמים דוחפים את הקרח הצף צפונה. עונת הקרח נמשכת מאוקטובר עד אוגוסט שלאחר מכן, והקרח כולל קרח חבילות ארקטי (בעובי כמה מטרים), קרח ים (בעובי חצר) וקרח מים מתוקים בצורה של קרחונים מתנשאים. גאות והשפל, יחד עם מערכת הזרם המורכבת, מפרקים את דף הקרח וגורמים לערבוב של שכבות המים השונות.<ref></ref>

עומקו הממוצע של ים גרינלנד הוא כ-1,450 מטרים. עומקה של הנקודה העמוקה ביותר בים גרינלנד היא 4,800 מטרים.

בים גרינלנד גדלים דגים רבים מסוג בקלה, מליחים, פוטית, וכן דולפינים, כלבי ים ולווייתנים.

== קישורים חיצוניים ==

* 

==הערות שוליים==

גרינלנד
גרינלנד
גרינלנד
מפרץ באפין

מפרץ באפין (באנגלית: Baffin Bay, בצרפתית: Baie de Baffin) הוא ים שולי של האוקיינוס הארקטי. אורכו של מפרץ באפין 1,130 ק"מ מצפון לדרום, והוא אינו נגיש לכלי שיט במשך רוב השנה בשל מעטה הקרח המכסה אותו.

==היסטוריה==
האירופי הראשון שחקר את מפרץ באפין היה החוקר הבריטי ג'ון דייוויס בשנת 1585. ויליאם באפין ערך מספר מסעות מחקר לאוקיינוס הארקטי, והגיע אל המפרץ בשנת 1616. במהלך מסעות אלה הגיע למסקנה כי המעבר הצפון-מערבי אינו נמצא באזור מפרץ הדסון.

==גאוגרפיה==
מפרץ באפין הוא זרוע של האוקיינוס הארקטי. במערבו נמצא האי באפין, במזרחו גרינלנד ובצפונו האי אלסמיר. המפרץ מחובר לאוקיינוס האטלנטי דרך מצר דייוויס ולאוקיינוס הארקטי דרך מצרי נארס.

==בעלי חיים==
במפרץ באפין מצויים כ-21,000 לווייתני בלוגה, המצויים בסכנת הכחדה

==קישורים חיצוניים==

 

==הערות שוליים==

באפין
באפין
מפרץ באפין
קטגוריה:מפרץ באפין
קטגוריה:ים בין-יבשתי
באפין
הים הנורווגי

הים הנורווגי (בנורווגית: Norskehavet) הוא ים שולי בצפון האוקיינוס האטלנטי או בדרום האוקיינוס הארקטי. הים ממוקם צפונית מערבית לנורווגיה בין הים הצפוני לבין ים גרינלנד, ממזרח לים איסלנד ודרומית מערבית לים ברנץ. רכס תת-מימי הנמצא בין איסלנד לאיי פארו מפריד בין הים הנורווגי לבין האוקיינוס האטלנטי. רכס יאן מאיין מפריד את הים הנורווגי מהאוקיינוס הארקטי.

== זרמים ==
בשל הקור הרב באזור הים הנורווגי, מימי הים הנורווגי וים גרינלנד נוטים לרדת מפני הים לעומק של שנים - שלושה קילומטרים. זרם אנכי זה מביא לכך שמימי האוקיינוס באזור זה רוויים בחמצן, וכך נוצרים למעשה זרם חם בגובה פני הים וזרם עומק קר בעומק פני הים, לאורך חופיה המערביים של נורווגיה.

זרם מזרח איסלנד מעביר מים קרים לכיוון דרום מהים הנורווגי, בעוד שזרם נורווגיה - המהווה חלק מזרם הגולף מעביר מים חמים בגובה פני השטח לעבר ים נורווגיה. בעטיו של זרם חם זה, ובשל המליחות הנמוכה של הים הנורווגי, במרבית שטחו של הים הנורווגי אין קרחונים, ומעבר ספינות מתאפשר במשך מרבית ימות השנה. בשל המליחות הנמוכה והחמצן הרב, הדגה באזור רבה ביותר. להקות המליחים, הבקלה, הסרדינים והאנשובי הרבות הביאו לכך שהים הנורווגי הוא אתר דיג בעל חשיבות כלכלית רבה לנורווגיה. סיבה נוספת לחשיבות כלכלית זו היא גילויים של מרבצי נפט וגז טבעי גדולים, שהפקתם המסחרית על ידי נורווגיה החלה בשנת 1993.

== קישורים חיצוניים==

* [http://www.agu.org/sci_soc/prrl/prrl0121.html אתר ה-American Geophysical Union - תוכניות לשימוש בים הנורווגי]
* [http://www.aftenposten.no/english/business/article1197441.ece גילוי שדות נפט חדשים בים הנורווגי]
* [https://web.archive.org/web/20090831034132/http://www.ices.dk/marineworld/deepseacoral.asp שוניות אלמוגים בים הנורווגי]
* [http://www.unep.org/cold_water_reefs/comparison.htm מידע השוואתי על שוניות אלמוגים בים הנורווגי]
* 

קטגוריה:ימים באוקיינוס האטלנטי
נורווגי
נורווגי
דודינקה

דודינקה (ברוסית: Дудинка) היא עיר במחוז קרסנוירסק, המרכז המינהלי של הראיון דולגאנו-ננץ של טיימיר (Таймырский Долгано-Ненецкий район). העיר נמצאת על גדתו הימנית של הנהר יניסיי על חצי האי טיימיר, 2,021 ק"מ מקרסנוירסק מצפון לחוג הארקטי. אוכלוסיית העיר 22,410 תושבים (2013), כשני שלישים לעומת שנת 1989. ביקור בעיר לאזרחי מדינות זרות מותנה באישור השלטונות. העיר מחוברת לנורילסק במסילת ברזל חשמלית, שהיא הצפונית ביותר על פני כדור הארץ. לעיר יש גם נמל תעופה ונמל ימי.

==היסטוריה==
העיר נוסדה בשנת 1667 על ידי הקוזק איוואן סורוקין. השם הנוכחי ידוע מתקופת יסוד העיר. פירושו המדויק אינו ברור, יש המקשרים אותו לשם הפרטי דודה, ויש המקשרים בינו לבין צמד המילים מהניינץ טוטין, כשטו-אש, וטין-מחסן, ופירוש צמד המלים-מחסן אבק שרפה. עד 1930 הייתה עיר קטנה, חסרת חשיבות, אך בשנה זאת נהפכה למרכזו האדמיניסטרטיבי של מחוז טיימיר האוטונומי. ב-1936 ליד העיר נבנה נמל ימי, שאליו יכולים להיכנס אניות מאוקיינוס הקרח הצפוני, וב-1937 נחנכה מסילת הברזל מנורילסק. בתקופת מלחמת העולם השנייה הנמל הורחב ובעיר נבנה בית חרושת לעיבוד מתכות הרריות. ב-1951 היישוב הוכרז כעיר, וב-1969 דרך העיר הועבר צינור נפט מסויחה-דודינקה-נורילסק.

==מקורות==
*[http://www.mojgorod.ru/tajmyrsk_ao/dudinka/index.html אנציקלופדיית מוי גורוד (עירי)]

==קישורים חיצוניים==

* 
* 

קטגוריה:רוסיה: ערי נמל
קטגוריה:חבל מנהלי קרסנויארסק: ערים
קטגוריה:יישובים שהוקמו ב-1667
אלכס טל

אלכס טל (נולד ב-28 בינואר 1946) הוא קצין צה"ל בדימוס, שכיהן כמפקד חיל הים הישראלי בשנים 1996–2000.

== ביוגרפיה ==
נולד בברית המועצות. עלה לארץ ישראל ב-1958, התגייס בשנת 1964 לחיל הים הישראלי. לאחר שסיים את קורס החובלים שירת על ספינת הטילים הראשונה שקיבל חיל הים ואף השתתף במבצע הברחת הסטי"לים ממספנות שרבורג.

בזמן מלחמת יום הכיפורים השתתף בקרב לטקיה כסגן מפקד אח"י רשף. אחרי המלחמה פיקד על ספינת הטילים אח"י עכו ובהמשך מונה למפקד פלגת ספינות טילים. היה מפקד בה"ד חיל הים (1981–1983 כולל בתקופת מלחמת לבנון הראשונה), מפקד בסיס אשדוד (1984–1987), מפקד בסיס חיפה (1987–1990), ראש מספן הים (1992–1994) וסגן מפקד חיל הים. כמו כן כיהן כנספח צבאי וראש משלחת משרד הביטחון בשגרירות ישראל בצ'ילה.

בשנת 1996 הוענקה לטל דרגת אלוף והוא מונה למפקד חיל הים. בתקופת כהונתו התרחש אסון השייטת ונמצאה הצוללת אח"י דקר שטבעה בדרכה לישראל ומיקומה לא נודע במשך מעל שלושים שנה. לאחר שהוחלף על ידי אלוף ידידיה יערי בפיקוד על החיל פרש מצה"ל בשנת 2000.

לאחר שחרורו טל שימש כמנהל בחברות היי-טק שונות.

טל הוא בעל תואר ראשון בכלכלה מאוניברסיטת בר-אילן ותואר שני בגאוגרפיה מאוניברסיטת חיפה.

==גלריה==
<gallery>
קובץ:AlexTalPyramides51980.jpg|אלכס טל מבקר בפירמידות במסגרת ארוח שייטת ספינות הטילים על ידי הצי המצרי באלכסנדריה, מאי 1980
קובץ:CommandersTunis.jpg|מפקדים בהפלגה מבצע הצגת תכלית (עומד אלכס טל, יושב אהוד ברק) אפריל 1988
</gallery>

== קישורים חיצוניים ==

* 
* אורלי אזולאי,	[https://beingalim.files.wordpress.com/2021/01/1973-12-beingalim.pdf	אורחים בח"י אלכס טל מקבל את דיאנה ריג],	בין גלים", דצמבר 1973, עמ'	21
* 

== הערות שוליים ==

קטגוריה:אלופי צה"ל
קטגוריה:מפקדי חיל הים הישראלי
קטגוריה:מפקדי בסיס חיפה
קטגוריה:ראשי מספן הים
קטגוריה:מפקדי בסיס אשדוד
קטגוריה:נספחים צבאיים ישראלים בצ'ילה
קטגוריה:חברי מפקדים למען ביטחון ישראל
קטגוריה:עולים בשנות ה-1950
קטגוריה:ישראלים ילידי ברית המועצות
קטגוריה:בוגרי אוניברסיטת בר-אילן
קטגוריה:בוגרי קורס חובלים
קטגוריה:קציני גנ"ק
קטגוריה:מפקדי בה"ד 600
קטגוריה:ישראלים שנולדו ב-1946
פלנה (רוסיה)

פַּלָנַה (ברוסית: Палана) היא עיירה ברוסיה בחצי האי קמצ'טקה, המשמשת כמרכז האדמיניסטרטיבי של נפת טיגיל במחוז קמצ'טקה. העיירה נמצאת על חופו המערבי של חצי האי על הנהר פלנה, 8 ק"מ לפני השפכו לים אוחוצק.

בשנת 1937 היישוב הוכרז בירת מחוז לאומי של הקוריאקים. הוא היה במעמד זה עד לשנת 2005 כאשר המחוז בוטל ושטחו נכלל במחוז קמצ'טקה.

אוכלוסיית העיר הייתה כ-4,300 תושבים בשנת 1989 אך ירדה לכ-3,500 בשנת 2010.

בקרבת העיר קיים שדה תעופה ובמרחק של כ-7 ק"מ, על חוף הים ממוקם נמל.

== קישורים חיצוניים ==

* 
* 

קטגוריה:רוסיה: כפרים
קטגוריה:חבל מנהלי קמצ'טקה: גאוגרפיה
אבל אל-קמח

חפירות ארכאולוגיות באזור התל
אָבִּל אַל-קַמְח (בערבית: آبل القمح) היה כפר ערבי בגליל העליון, שתושביו נמלטו ממנו במהלך מלחמת העצמאות. מזוהה כ"תל אבל בית מעכה" מתקופת הברונזה הקדומה, העיר הכנענית הנזכרת במקרא.

משמעות השם, שמופיע לראשונה בכתבים גאוגרפיים מהמאה ה-13, היא "אחו החיטה". במפקד האוכלוסין בשנת 1596 מנו תושבי הכפר 143 נפשות.

== היסטוריה ==
הכפר היה אחד משבעה כפרים מתואלים בגליל שאי הבהירות לגבי מעמדם ומעמד תושביהם לאחר סיום המערכה על סיני וארץ ישראל במלחמת העולם הראשונה, משום המחלוקת על תיחום שטחי המנדט הבריטי והמנדט הצרפתי בצפונה של ארץ ישראל, הוסרה, עם אשרורו של הסכם ניוקומב-פולה האנגלו-צרפתי ב-1924 על ידי חבר הלאומים בו נקבע שהכפרים בשטח ארץ ישראל המנדטורית. 

ב-1931 התגוררו בכפר כ-231 תושבים. 

ב-1945 נמנו בכפר 330 תושבים, מהם 230 מוסלמים, חלקם שיעים-מתואלים, וכ-100 נוצרים, והייתה בו כנסייה. בשטח הכפר היו 4,615 דונמים, מתוכם כ-1327 דונם בעלות יהודית ו-3,116 בבעלות מוסלמים.

לפי ההיסטוריון בני מוריס, תושבי הכפר נמלטו ממנו במאי 1948 במהלך מלחמת העצמאות, לאחר כיבוש צפת הערבית על ידי כוחות "ההגנה". הכפר נכבש על ידי כוחות "ההגנה" במסגרת מבצע יפתח, ובתיו הנטושים נהרסו.

בשנת 1952 הוקם מושב יובל, כקילומטר וחצי ממרכז הכפר, על חלק מאדמותיו.

בשנות ה-90 של המאה ה-20 אתר הכפר היה מכוסה בצמחייה ועשבים, קבוצת עצים נמצאה בפינה הצפון מזרחית של הכפר, אבנים מבתים הרוסים היו מפוזרות באתר, והסביבה שימשה למרעה.

==ראו גם==
* שבעת הכפרים

==קישורים חיצוניים==

==הערות שוליים==

קטגוריה:מתואלים
קטגוריה:הגליל העליון: קהילות ויישובים ערביים שנחרבו במלחמת העצמאות
מפרץ באפין (טקסס)

מפרץ באפין (באנגלית: Baffin Bay) המכונה גם לגונת המלח (באנגלית: Salt Lagoon) או לאגו דה לה סנטיסימה טרינידד (בספרדית: Lago de la Santísima Trinidad) הוא מפרץ המצוי בדרום מדינת טקסס שבדרום ארצות הברית. המפרץ מהווה לשון ים של הלאגונה מאדרה - מפרץ היוצא ממפרץ מקסיקו. 

מפרץ באפין, אתר דיג פופולרי, מהווה הגבול בין מחוז קנדי לבין מחוז קלברג.

== קישורים חיצוניים ==
* [http://www.tshaonline.org/handbook/online/articles/rrb04 מפרץ באפין] מתוך ה"Handbook of Texas".

באפין
שלגון

שַׁלְגּוֹן או שִׁלְגּוֹן (הידוע גם בשמו העממי אַרְטִיק) הוא מעדן קפוא על מקל. בדומה לו, קרחון ("קרטיב") הוא מעדן קרח על מקל (בדרך כלל בתוספת צבעי מאכל).

השם העממי "ארטיק", המשמש בפי רבים כשם גנרי למוצר, הוא במקורו שם מותג של מפעל וחברה "ארטיק" שפעלה בישראל ושיווקה מותג שלגון נפוץ. המפעל בתורו נקרא על שם המפעל בבלגיה שממנו נרכש הידע לייצור שלגונים. השם ארטיק הוא שיבוש של המילה הלועזית arctic, שמתארת את חוג הקוטב הצפוני.

==קרחון==

נקרא עממית קרטיב (גם הוא במקור שם מותג) או ארטיק קרח, ובעבר אֶסְקִימוֹ.
קיימים מקורות פופולריים המייחסים את ההמצאה לאמריקאי פרנק אפרסון, אך לכך אין ביסוס – וקיימות עדויות למעדן דמוי שלגון-קרח עוד במאה ה-19. גם אם אפרסון לא היה הראשון שייצר שלגוני קרח, הוא היה הראשון שניצל את ההמצאה לייצור תעשייתי ומסחרי של המעדן. הקרחון הראשון שיוצר והוגן על ידי פטנט יוצר בארצות הברית על ידי חברת Popsicle של אפרסון ב-1924. השם "פופסיקל" עודנו שם גנרי בארצות הברית לשלגוני קרח.

==שלגון==

שורשי השלגון ב"סנדוויצ'י גלידה" (גלידת קסטה), גלידה מצופה בשתי עוגיות. גלידות כאלו הופיעו במחצית השנייה של המאה ה-19 בניו יורק ובסן פרנסיסקו. בראשית שנות ה-20 החלו להופיע בארצות הברית מוצרי גלידה על מקל. אחד המוצרים הראשונים היה Good Humor, גלידה על מקל מצופה שוקולד שפיתח הארי ברט ב-1920. מוצר אחר שהופיע באותה תקופה היה ה-Eskimo Pie, שפיתח מהגר מדנמרק, כריסטיאן נלסון, שהוציא פטנט על המצאתו ב-1921 (תוקף הפטנט פג ב-1929). ה"אסקימו פיי" היו שלגונים בטעם וניל עם ציפוי שוקולד.

כיום מיוצרים גם שלגונים שאינם מורכבים מגלידה (על בסיס שמנת) אלא מסורבה, חלב סויה, ללא סוכר (עם תוספת אספרטם) ועוד.

==שלגונים בתרבות הפופולרית==

בישראל נהנים שלגונים מפופולריות המתבטאת גם בתרבות הפופולרית:
* שם סדרת הסרטים אסקימו לימון מבוסס על שלגון (קרח) שהיה מקובל בשנות ה-50 של המאה ה-20.
* ב-1993 הופיע צביקה פיק בקדם אירוויזיון עם השיר "ארטיק קרטיב". פיק הגיע למקום השביעי, עם 34 נקודות.
* רמי פורטיס ושלומי ברכה יצרו ב-1998 את השיר "משאית פיננסית" המתאר את מסעותיו של שלמה ה"גזלן" (מוכר שלגונים מתוך רכב מסחרי), הפותח בסופו של השיר "מזנון דרכים על גבול ירדן" עם הפזמון "ארטיק-קרטיב, ארטיק-קרטיב, צועק בקול!"
* בספר "פיות הים" מאת ליימן פרנק באום, הקרחון מוצג בתור אחד המאכלים שמוגשים בארמונו של זוג, המכשף הרשע.

==קישורים חיצוניים==

* דורון פישלר, [https://www.ranlevi.com/2020/06/08/hatshova-ep43/ ארטיק קרטיב], בפודקאסט "התשובה", 8 ביוני 2020

==הערות שוליים==

קטגוריה:חטיפים
קטגוריה:גלידות
ארז כץ

ארז כץ (נולד ב-9 באפריל 1980) הוא כדורסלן עבר ישראלי ששיחק בעמדת הרכז, גובהו 1.93 מטרים.

כץ גדל במחלקת הנוער של הפועל ירושלים, והחל משנת 1999 החל לשחק גם בקבוצה הבוגרת. בהיותו שחקן בית, הפך לאחד השחקנים המזוהים עם הקבוצה בראשית שנות האלפיים, וגם היה קפטן הקבוצה. בשנת 2004 זכה, כקפטן, להניף את גביע יול"ב. עם זאת, בסוף אותה שנה, החליט המאמן שרון דרוקר להתבסס על שחקני הקבוצה גיא קנטור ורביב לימונד, וכץ מצא את עצמו מחוץ לקבוצה. הוא חתם באליצור אשקלון, כעבור שנה עבר להפועל תל אביב, וכעבור שנה נוספת לבני השרון. בפברואר 2007 הדיחו כץ ובני השרון את מכבי תל אביב מגביע המדינה בשלב חצי הגמר, אך בהמשך הפסידו בגמר להפועל ירושלים.

כץ היה חבר בנבחרות ישראל השונות. הוא זכה במקום השישי עם נבחרת הנוער באליפות אירופה בשנת 1998, ובמקום השני עם נבחרת העתודה בשנת 2000. בשנת 2003 זומן לראשונה לנבחרת ישראל הבוגרת, ושימש כקפטן שלה במהלך מוקדמות אליפות אירופה, בשנת 2006.

כץ היה רכז בעל אוריינטציה הגנתית. הוא נחשב לשחקן שנלחם על כל כדור, ועל כן במאזניו הסטטיסטיים בלטו חטיפות וריבאונדים רבים בכל משחק, לצד עבירות.

כץ נישא ביוני 2012 ולאחר מכן פרש ממשחק פעיל בעקבות פציעה קשה.

בשנת 2013 החל לשמש כפרשן כדורסל, לצידו של השדר מאיר איינשטיין, בערוץ צ'רלטון.

== קישורים חיצוניים ==

* [http://www.tam.co.il/4_11_2005/sport4.htm ריאיון עם ארז כץ שנערך לקראת משחק נגד הפועל ירושלים, עיתון תל אביב]
* 

קטגוריה:כדורסלני נבחרת ישראל
קטגוריה:כדורסלני הפועל ירושלים
קטגוריה:כדורסלני הפועל תל אביב
קטגוריה:כדורסלני עירוני אשקלון
קטגוריה:כדורסלני בני השרון
קטגוריה:ישראלים שנולדו ב-1980
סמטקס

לוגו חברת Explosia, יצרנית הסמטקס
דוגמאות של סמטקס H לצד חומרי נפץ פלסטיים אחרים
סמטקס (Semtex) הוא שמו המסחרי של חומר נפץ פלסטי לשימוש כללי שיוצר לראשונה על ידי "תעשיות זכוכית סמטין" (VCHZ Synthesia, לימים הפכה החברה ל-Explosia) מפרבר סמטין שבפרדוביצה, מזרח בוהמיה, צ'כוסלובקיה דאז.

החומר משמש לפיצוצים בהנדסה אזרחית, לעבודות חציבה בסלע ולכמה שימושים צבאיים. חומר נפץ זה היה לפופולרי בקרב טרוריסטים בשל היותו קשה יחסית לגילוי ונוח להשגה. הסמטקס יעיל במיוחד לפיגועים במטוסים: כמות של 450 גרם יכולה להרוס מטוס שלם כפי שאירע במקרה של טיסת פאן אם 103.

הסמטקס נחשף לראשונה במערב בעת חטיפת טיסת "סבנה" מבריסל ללוד. כאות לרצינות כוונותיהם, העבירו המחבלים שקית עם גוש חומר אדום-כתום בידי קברניט המטוס למשה דיין. זיהוי החומר כסמטקס אישש את יכולת המחבלים לפוצץ את המטוס על נוסעיו והביא להחשת מבצע החילוץ. גם בניסיון הפיגוע בטיסת אל על מלונדון נעשה שימוש בסמטקס.

==הרכב, ייצור ושימוש==

ישנם שני סוגים עיקריים של סמטקס: A המשמש לפיצוץ סלעים ו H (גם SE) המשמש לקישוי מתכות בהלם.

{| class="wikitable" border="1"
!
! סמטקס H
! סמטקס A
|-
| PETN (פנטאריתריטול טטרניטרט)
| 49.8%
| 94.3%
|- bgcolor="#EFEFEF"
| RDX (ציקלוטרימתילן טריניטריטאמין)
| 50.2%
| 5.7%
|-
| צבע
| סודאן 1 (אדום-כתום)
| סודאן 4 (חום אדמדם)
|- bgcolor="#EFEFEF"
| נוגד חמצון
| N-פניל-2-נפתילאמין
| זהה
|-
| מרכך ומגמיש
| די-N-אוקטיל-פתלאט, טרי-N-בוטיל ציטראט
| זהה
|- bgcolor="#EFEFEF"
| חומר אוגד
| SBR (גומי סטיארן-בוטאדין)
| זהה
|}

הסמטקס הומצא ב-1966 על ידי הכימאי סטניסלב ברברה שעבד ב VCHZ Synthesia. החומר דומה לחומרי נפץ פלסטיים אחרים כמו C-4 שכך שניתן לעבדו בקלות לכל צורה, אך יתרונו הגדול הוא בהיותו פעיל בטווח טמפרטורות רחב מיתר חומרי הנפץ הפלסטיים ובעוצמתו.

חומר הנפץ החדש יוצא בכמויות גדולות, במיוחד לממשלת צפון וייטנאם שהזמינה מעל 12 טון סמטקס. לקוח גדול אחר היה המשטר הלובי שקנה מעל 700 טונות סמטקס בין השנים 1975 ו-1981 באמצעות חברת "אומניפול" הצ'כית. חומר הנפץ הגיע גם לידיהן של קבוצות טרוריסטיות במזרח התיכון ול-IRA ו-INLA בצפון אירלנד.

הייצוא נחלש לאחר שהחומר קנה לעצמו מוניטין מפוקפק כנשק טרור. בשנת 2001 יוצרו כבר רק 10 טונות לשנה, כמעט כולן לשימוש מקומי בלבד. החל משנת 2002 מפקחת ממשלת צ'כיה באופן הדוק על כל מכירותיה של חברת Explosia.

בתגובה ללחץ בינלאומי שהופעל על היצרנית, היא החלה להוסיף אתילן גליקול דיניטרט כחומר מזהה לסמטקס, שיקל על איתורו במכשירים שמנתחים את הרכב האוויר לגילוי חומרי נפץ. היצרנית גם התאמצה להוריד את משך חיי המדף של הסמטקס ממשך של כעשרים שנה לכמה שנים בודדות, אך ללא הצלחה יתרה.

ב-25 במאי 1997 התאבד בוהומיל סול, מדען שהיה מעורב בפיתוח הסמטקס, על ידי הצמדת מטען סמטקס לגופו ופיצוצו. הוא התאבד בגיל 63 במרכז מרפא בו טופל בשל בעיות דיכאון בעיר יסניק. 20 איש נפגעו בפיצוץ זה, מהם שישה באופן חמור.

חומר הנפץ סמטקס זכה לאזכורים רבים בספרות, בקולנוע ובמשחקי המחשב בשל ה"הילה" שנקשרה לו כהרסני במיוחד וקשה לגילוי.
נכון ל-2007 הסמטקס מיוצר בברנו, צ'כיה.

== קישורים חיצוניים ==

* [http://www.explosia.cz/en/?show=stanovisko גילוי דעת של Explosia לגבי השימוש בשם "סמטקס" על ידי מדונה], באתר הרשמי של Explosia
* [http://www.explosia.cz/en/trhaviny/zvlastni.htm נתונים נוספים על סמטקס], באתר הרשמי של Explosia

==הערות שוליים==

קטגוריה:חומרי נפץ
PETN

PETN (פנטאריטריטול טטרניטרט או פנתריט, C(CH<sub>2</sub>ONO<sub>2</sub>)<sub>4</sub>) הוא אחד מחומרי הנפץ החזקים ביותר הידועים לאדם. מהירות הפיצוץ של PETN בדחיסות 1.7 גרם לסמ"ק היא כ-8,400 מטר לשנייה. החומר יוצר לראשונה על ידי הכימאים הגרמנים טולנס וויגנד. נרשם עליו פטנט של ממשלת גרמניה ב-1912, והוא היה בשימוש במלחמת העולם הראשונה.

ה-PETN רגיש יותר לחום וחיכוך מאשר TNT או טטריל, ואינו משמש לעולם כמאיץ בפני עצמו. משתמשים ב-PETN כחלק מהתערובת ההודפת (אבק שרפה) בקליעים קטני קליבר, מרעומים למוקשים, ליבות לפתיל רועם ורכיב מרכזי בחומר הנפץ הפלסטי סמטקס.

מטול ה"בזוקה" M9A1 האמריקאי בקוטר 60 מ"מ חומש בראש קרבי בן 227 גרם של פנטוליט (תערובת PETN ו-TNT), ויכל לחדור 127 מ"מ של פלדה. PETN הוא גם תרופה מרחיבת כלי דם לטיפול במחלות לב.

== ייצור ==
PETN מיוצר בתגובת ניטרציה של פנטאריטריטול באמצעות תערובת מרוכזת של חומצה חנקתית וגפרתית. שיטת ICI המועדפת משתמשת בחומצה חנקתית טהורה בלבד, למניעת יצירת תוצרי לוואי גפרתיים בלתי יציבים ומסוכנים:

C(CH<sub>2</sub>OH)<sub>4</sub> + 4HNO<sub>3</sub> → C(CH<sub>2</sub>ONO<sub>2</sub>)<sub>4</sub> + 4H<sub>2</sub>O<br />

== שימוש בטרור ==
ב-22 בדצמבר 2001 הטרוריסט ריצ'רד ריד ניסה לפוצץ את טיסת אמריקן איירליינס 63 באמצעות מטען PETN שהסתיר בסוליות נעליו.

ב־30 באפריל 2003 2 מחבלים בריטים מוסלמים בשליחות החמאס ביצעו את פיגוע ההתאבדות בפאב "מייק'ס פלייס" בטיילת בתל אביב. חלק מהמטען הכיל PETN שהוברח מרצועת עזה בתוך קוראן.

ב25- בדצמבר 2009 הטרוריסט עומר פארוק עבדול מוטלב תכנן לפוצץ את טיסת נורת'ווסט איירליינס 253 באמצעות מטען PETN שהוסתר בכיס מיוחד בתוך תחתוניו.

בשני המקרים, הסתיימו ניסיונות הפיצוץ בהצתה בלבד.

ב-19 באוקטובר 2010, ניסה ארגון הטרור אל-קאעידה לשלוח חבילות נפץ מתימן לבתי כנסת בשיקגו. החבילות התגלו באמצעות מידע מודיעיני סעודי במבצע שכלל את סוכנויות המודיעין של ארצות הברית ובריטניה.

==קישורים חיצוניים==

* 

== הערות שוליים ==

קטגוריה:חומרי נפץ
קטגוריה:חנקות
קטגוריה:תרכובות אורגנו-חנקתיות